બાપુનગરના ભીડભંજન હનુમાન મંદિર પાસે આવેલી ગંગાનગરની ચાલીમાં વિક્રમસિંહ પૂનમસિંહ સિસોદિયા (ઉં.વ.૩૫) રહે છે. વિક્રમસિંહ સોલાર પ્રોડક્ટનો વેપાર કરે છે. થોડા સમય અગાઉ અમરાઈવાડી વિસ્તારમાં રહેતા જયસિંગ ભભૂ‌િતસિંહ ભદોરિયા પાસેથી રૂ.૧.૩૦ હજાર, રામચંદ્ર માતાપ્રસાદ પાંડે તેમજ બાપુનગરમાં રહેતા દિનેશભાઈ વિઠ્ઠલરામ બહાદુર પાસેથી રૂ.૨૦ હજાર અને જશોદાનગરમાં રહેતા કમલેશ રમેશભાઈ મરાઠી પાસેથી રૂ.૬૦ હજાર મળી કુલ રૂ.૨.૩૦ લાખ ઔડાના મકાન અપાવવાના બહાને પૈસા લીધા હતા. વિક્રમસિંહે પૈસા પરત ન ચૂકવતાં ગત રાત્રે વિક્રમસિંહ તેમના ઘર પાસે હતા ત્યારે આ ચારેય શખ્સો મહિન્દ્રા એસયુવી કારમાં આવ્યા હતા અને વિક્રમસિંહને બળજબરીથી કારમાં બેસાડી એક્સપ્રેસ-વે તરફ લઈ ગયા હતા, જ્યાં આરોપીઓએ વિક્રમસિંહને બીભત્સ ગાળો બોલી, લાકડીથી ઢોર માર મારી ગોંધી રાખ્યો હતો.